কোনো বিষয় পছন্দ না হলে অনেকেই নানান নেতিবাচক শব্দ উচারণ করে বিরক্তি প্রকাশ করে থাকে। তবে আশাবাদীরা সচরাচর এমনটা করে না। তারা কৌতূহল নিয়ে বিষয়টি দেখার চেষ্টা করে। কিন্তু কেউ কেউ ঢালাওভাবে সবকিছুই অপছন্দ করে। এ ধরনের প্রবণতার নেপথ্যে কী- এ নিয়ে গ্রহণযোগ্য গবেষণার নজির খুব কম। তবে নতুন এক গবেষণায় মার্কিন বিজ্ঞানীরা মানুষের চরম নেতিবাচক মনোভাবের কারণ অনুসন্ধানের চেষ্টা করেছেন। জার্নাল অব পার্সোনালিটি অ্যান্ড সোশ্যাল সাইকোলজি সাময়িকীতে এ গবেষণা প্রতিবেদন প্রকাশিত হয়েছে। যুক্তরাষ্ট্রের ইলিনয় বিশ্ববিদ্যালয় এবং পেনসিলভানিয়া বিশ্ববিদ্যালয়ের গবেষকেরা মানুষের পছন্দ-অপছন্দ, আশাবাদ-নৈরাশ্য এবং অন্তর্মুখী-বহির্মুখী স্বভাব-বৈশিষ্ট্যের গুণগত বিশে-ষণ করেন। তারা এক হাজার ৩০০ জনের বিভিন্ন আচরণের নমুনা সংগ্রহ করেন। গবেষণায় অংশগ্রহণকারীদের সামনে সামুদ্রিক মাছ, সামুদ্রিক লবণ, টি-শার্ট ইত্যাদি অপ্রাসঙ্গিক ২০০ জিনিসের একটি তালিকা দেওয়া হয়। পরে তালিকায় জিনিসের সংখ্যা কমিয়ে ১৬-তে নামিয়ে আনা হয় এবং মোট অংশগ্রহণকারীর সংখ্যা বাড়িয়ে দুই হাজারে আনা হয়। এতে দেখা যায়, আশাবাদীদের অনেকে কয়েকটি জিনিস অপছন্দ করেন। আর নৈরাশ্যবাদীদের অপছন্দ অসংখ্য বিষয়ে। তবে অপছন্দের ব্যাপারটি প্রত্যেকের পারিপার্শ্বিক অবস্থার ওপর অনেকটাই নির্ভরশীল। গবেষকেরা চূড়ান্ত পর্যায়ে জানান, একজন আশাবাদী ব্যক্তিও অনেক বিষয় অপছন্দ করতে পারেন। আবার নৈরাশ্যবাদীরাও অনেক জিনিস পছন্দ করতে পারেন।